

REPUBLIKA HRVATSKA

BJELOVARSKO-BILOGORSKA

Ž U P A N I J A

OPĆINA ŠANDROVAC

OPĆINSKO VIJEĆE

KLASA: 021-05/15-01/16

URBROJ: 2123-05-01-15-1

U Šandrovcu, 22.09.2015.

ZAPISNIK

sa 18. sjednice općinskog vijeća općine Šandrovac održane 22.09.2015.g. sa početkom u 19,00 sati

**Prisutni:** Ivan Pleško, Ranko Ormanović, Valent Štandar, Mirko Bedeković, Stjepan Žager, Miroslav Sokolić, Draženko Kolarić , Nikola Halapa, Biljana Solar i Valent Štandar i Damir Husnjak

**Ostali prisutni:** načelnik Josip Dekalić, Sandra Sedlanić, Bedeković Jelena , Šimunović Maja, Dajana Perhot, Ivana Fočić, pročelnica JUO i Sanela Paukovac, v.d. direktor poduzeća „Šandroprom“d.o.o.

Predsjedavajući je pozdravio prisutne i otvorio sjednicu Općinskog vijeća općine Šandrovac. Konstatirano je da sjednici vijeća prisustvuju svi vijećnici.

Dnevni red je dao na nadopunu i usvajanje. Predložena je nadopuna Dnevnog reda sa jednom novom točkom :

* ***Odluka o izmjenama i dopunama Odluke o komunalnom redu Općine Šandrovac.***

\*Vijećnik Mirko Bedeković dao je prijedlog, odnosno primjedbu, da bi se na sjednice Općinskog vijeća trebali pozivati i predsjednici MO.

**DNEVNI RED**

1. Aktualni sat.
2. Usvajanje zapisnika sa 16. i 17. sjednice Općinskog vijeća Općine Šandrovac,
3. Izvršenje Proračuna Općine Šandrovac za razdoblje od 01.01.2015-30.06.2015.g.
4. Odluka o Izmjeni i dopuni Proračuna (II) Općine Šandrovac,
5. Izvješće o radu općinskog načelnika za razdoblje od 1.siječnja do 30. lipnja 2015.,
6. Suglasnost na izvješće o obavljenoj financijskoj reviziji Općine Šandrovac za 2014. godinu,
7. Odluka o izmjenama i dopunama Odluke o razvoju industrijske zone „Doljani“ u Šandrovcu,
8. Odluka o izmjenama i dopunama Odluke o utvrđivanju nerazvrstanih cesta na području Općine Šandrovac
9. Odluka o plaći i ostalim materijalnim pravima načelnika i zamjenika načelnika,
10. Suglasnost na Odluku o imenovanju ravnatelja Doma za starije i nemoćne osobe Šandrovac,
11. Suglasnost na Polugodišnji izvještaj o izvršenju Financijskog plana prihoda i rashoda Doma za starije i nemoćne osobe Šandrovac za razdoblje 1.01.-30.06.2015. godine.,
12. Suglasnost na Odluku o cijeni smještaja korisnika Doma za starije i nemoćne osobe “Šandrovac”,
13. Suglasnost na Odluku o izmjenama i dopunama Odluke o koeficijentima i osnovici za obračun plaće zaposlenika Doma za starije i nemoćne osobe “Šandrovac”,
14. Suglasnost na Odluku o suspenziji Odluke o kriterijima i načinu ostvarenja prava na dotiranje troškova smještaja u Domu za starije i nemoćne osobe “Šandrovac”,
15. Suglasnost na Polugodišnji izvještaj o izvršenju Financijskog plana prihoda i rashoda Šandroprom d.o.o. Šandrovac za razdoblje 01.01.-30.06.2015. godine.
16. Odluka o izmjenama i dopunama Odluke o komunalnom redu Općine Šandrovac.

**Točka 1.**

\*Vijećnik Mirko Bedeković dao je primjedbu da se sjednice općinskog vijeća održavaju, a da se dnevnice za iste ne isplaćuju.

\*\*Načelnik Josip Dekalić odgovorio je kako nema financijskih sredstava, te kako će se nešto od dnevnica pokušati isplatiti do kraja tjedna.

\*Vijećnik Sokolić : „Saniraju se bankine. Da li se to uređuju općinske ceste ili su to županijske ceste ?“

\*\*Načelnik je odgovorio da naši djelatnici uređuju ceste koje pripadaju Općini Šandrovac.

\*Vijećnik Sokolić je iznio kako ima informaciju da se je pročistač u Domu za starije i nemoćne potrgao. Zanima ga da li nije imao garanciju jer se je morao nabaviti novi.

\*\*Načelnik je odgovorio da je garancija trajala samo godinu dana,

te da je to uljni kolektor, odnosno pročistač. Poduzeće „Termoplin“ je nabavljalo pročistače.

\* Vijećnik Mirko Bedeković: „ Donijeli smo Odluku o prodaji ind.zone. Molio bih detaljnije informacije, ako je moguće. Zanima me da li je zona prodana?“

\*\*Načelnik je obrazložio da je firma dobila predugovor, međutim, čekaju se suglasnosti od Vlade, koje se neće dobiti tako skoro.

\*Vijećnik Damir Husnjak napomeno je da je cesta u ulici Jarak još više uništena i da je odron još veći zbog kamiona koji su onuda prolazili. Predlaže da se to što prije sanira.

\*Vijećnik Ranko Ormanović dao je prijedlog da se napravi ograda oko pravoslavnog groblja u naselju Lasovac.

\*Načelnik je objasnio kako općina Šandrovac pod svojom nadležnošću ima 9 groblja koje održava, te da naknada koja se ubire od mještana nije dovoljan za održavanje i za sve ono što bi trebalo učiniti po pitanju uređenja.

**Točka 2.**

Usvajanje zapisnika sa 16. i 17. sjednice općinskog vijeća Općine Šandrovac.

Zapisnici sa 16. i 17. sjednice općinskog vijeća usvojeno je sa 10 glasova ZA i 1 glasom SUZDRŽAN.

(KLASA: 021-05/15-01/12 URBROJ : 2123-05-01-15-1)

**Točka 3.**

Izvješće Proračuna Općina Šandrovac za razdoblje od 01.01.2015.-30.06.2015

Načelnik je po stavkama obrazložio Izvršenje Proračuna.

\*Vijećnik Miroslav Sokolić : „Kod izvršenja Proračuna , ostvarenje, da ti to znači da je plaćeno?“

\*\*Dajana Perhot je objasnila da su rashodi knjiženi , ali nije sve plaćeno. Rashodi su jedno, a obveze drugo.

\*Vijećnik Miroslav Sokolić: „ U izvršenju Proračuna unesene su neke stavke koje su vjerojatno i plaćene, ali one nisu sastavni dio Proračuna niti su unesene Izmjenama i dopunama proračuna. Da li je to u skladu sa Zakonom?“

\*\*Dajana Perhot je objasnila da odstupanja uvijek ima i da su u skladu sa Zakonom.

\*Vijećnik Mirko Bedeković:“323-rashodi za usluge, odnosno naknada za vagara. Da li vi njemu isplaćujete iz prihoda koje on sakupi?“

\*\*Dajana Perhot:“ Da. 50% od prihoda ide vagaru. Od tih 50% plaćaju se porezi i doprinosi, a tek mali dio ostaje njemu.

\*Vijećnik Mirko Bedeković: “ 381-stranke. Planirano je 11.000,00 kn, a isplaćeno 9.000,00 . HDZ je dobio 2.000,00. A ostalih 7.000,00?

Vijećniku je bilo objašnjeno da je za to već donesena Odluka općinskog vijeća, te da se strankama isplaćuje kada ima financijskih sredstava.

\*Vijećnik M.Sokolić: “Stavka-premija osiguranja službenog automobila?“

Vijećniku je dano objašnjenje da je to premija osiguranja za službeno vozilo VW POLO i za crveni kombi, marke VITO.

U trenutku glasanja bilo je prisutno svih 11 vijećnika, od kojih je 7 vijećnika glasalo ZA i 4 glasa SUZDRŽAN.

Izvješće Proračuna Općine Šandrovac za razdoblje od 01.01.2015.-30.06.2015.g. usvojeno je od strane Općinskog vijeća Općine Šandrovac.

(KLASA: 400-06/15-01/13 URBROJ:2123-05-01-15-1 )

**Točka 4.**

Odluka o Izmjeni i dopuni Proračuna (II) Općine Šandrovac.

\*Sokolić: „ U stavci- porez na dohodak, planirano je 800.000,00 kn, pa je dodano 400.000,00 kn što ukupno iznosi 1.200.000,00 kn, a u izvršenju Proračuna stoji 750,000.00

\*\*Dajana Perhot :“Kad dobijemo porez na dohodak knjižimo ga prema izvješću iz FIN-e.“

\*Sokolić M.: „Kad je isplata poreza na dohodak tko isplaćuje povrat poreza, Općina Šandrovac ili Država?“

\*\*Dajana Perhot:“ Preko žiro-računa Općine idu samo uplate poreza, isplate ne idu.“

\*Vijećnik, Sokoilić M. :“Usluge se povećavaju za 90.000,00 kn. Zašto toliko?“

Načelnik je dao objašnjene da su to troškovi za alat , benzin, naftu i sve ostalo što je potrebno za rad Javnih radova.

\*\*Vijećnik Bedeković Mirko:“ 611-porez na dohodak, biti će povećanje do kraja godine. 25.000,00 kn planirano je za sanaciju klizišta. Da li to već nije plaćeno komunalnom poduzeću „Šandroprom“ za rad komunalnog stroja i kamiona?“

\*\*Dajana Perhot :“ Taj je iznos za izradu dokumentacije i elaborata namijenjenog za sanaciju klizišta“

\*Vijećnik, Mirko Bedeković: „ Stoji povećanje stavke troškova za izbore za Mjesne odbore'“

Vijećniku je objašnjeno da je iznos od 700,00 kn vezan uz tiskanje glasačkih listića za mjesne odbore.

U trenutku glasanja bilo je prisutno svih 11 vijećnika od kojih je 7 vijećnika glasalo ZA, 3 vijećnika bilo je PROTIV i 1 vijećnik bio je SUZDRŽAN.

Odluka o Izmjeni i dopuni Proračuna (II) Općine Šandrovac usvojena je od strane Općinskog vijeća Općine Šandrovac.

(KLASA:400-06/15-01/14 URBROJ: 2123-05-01-15-1 )

**Točka 5.**

Izvješće o radu općinskog načelnika za razdoblje od 01.01.2015.-30.06.2015.g

\*Vijećnik Mirko Bedeković dao je primjedbu da je izvješće minimalno, te smatra da je načelnik mogao u pola godine učiniti još mnogo više.

U trenutku glasanja bilo je prisutno 11 vijećnika od kojih je 7 vijećnika glasalo ZA, a 4 vijećnika SUZDRŽAN.

Izvješće Općinskog načelnika o radu od 01.2015.-30.06.2015.g. usvojeno je od strane Općinskog vijeća Općine Šandrovac.

(KLASA:400-06/15-01/15 URBROJ: 2123-05-01-15-1 )

**Točka 6.**

Suglasnost na izvješće o obavljenoj financijskoj reviziji Općine Šandrovac za 2014.g..

Načelnik je ukratko obrazložio nalaz revizije poslovanja u 2014.

Vijećnik Mirko Bedeković prokomentirao je sve nepravilnosti, a vezane uz nalaz.

U trenutku glasanja bilo je prisutno svih 11 vijećnika , te je Izvješće o obavljenoj financijskoj reviziji Općine Šandrovac jednoglasno usvojeno od strane Općinskog vijeća općine Šandrovac.

(KLASA: 041-01/15-01/1 URBROJ : 2123-05-01-15-01 )

**Točka 7.**

Odluka o izmjenama i dopunama Odluke o razvoju industrijske zone „Doljani“ u Šandrovcu.

U trenutku glasanja bilo je prisutno svih 11 vijećnika , te je 7 vijećnika glasalo ZA , a 4 vijećnika bilo je SUZDRŽANO.

Odluka o izmjenama i dopunama Odluke o razvoju industrijske zone „Doljani“ usvojeno je od strane Općinskog vijeća .

( KLASA: 947-01/15-01/3 URBROJ: 2123-05-01-15-1 )

**Točka 8.**

Odluka o izmjenama i dopunama Odluke o utvrđivanju nerazvrstanih cesta na području Općine Šandrovac.

U trenutku glasanja bilo je prisutno svih 11 vijećnika, te je Odluka o izmjenama i dopunama Odluke o utvrđivanju nerazvrstanih cesta na području Općine Šandrovac jednoglasno usvojena od strane Općinskog vijeća Općine Šandrovac.

(KLASA: 340-01/15-01/2 URBROJ: 2123-05-01-15-1 )

**Točka 9.**

Pod ovom točkom Općinsko vijeće općine Šandrovac raspravljalo je o Odluci o plaći

i ostalim materijalnim pravima načelnika i zamjenika načelnika.

Odlukom se uređuju plaće i druga prava načelnika i zamjenika načelnika Općine Šandrovac (u daljnjem tekstu: dužnosnici) koja nisu uređena Statutom i drugim općim aktima Općine.

Za vrijeme obnašanja dužnosti dužnosnici imaju: 1. pravo na plaću, kada dužnost obavljaju profesionalno,2. pravo na naknadu za rad, kada dužnost obavlja volonterski, 3. pravo na naknadu određenih materijalnih troškova i drugih prava u obnašanju dužnosti.

U trenutku glasanja bilo je prisutno svih 11 vijećnika , te je Odluka o plaći i ostalim

materijalnim pravima načelnika i zamjenika načelnika jednoglasno usvojena od strane Općinskog vijeća.

(KLASA:110-01/15-01/1 URBROJ:2123-05-01-15-1 )

Točka 10.

Pod ovom točkom općinsko vijeće daje Suglasnost na Odluku o imenovanju ravnatelja Doma za starije i nemoćne osobe Šandrovac.

Damir Kolar iz Šandrovca, Jasenik 19, imenuje se za ravnatelja Doma za starije i nemoćne osobe „Šandrovac”, na određeno vrijeme od 4. godine i uz obavezni probni rad u trajanju od 3 mjeseca.

Upravno vijeće će sklopiti ugovor o radu sa Damirom Kolar na određeno vrijeme od 4 godine, a nakon dobivene suglasnosti Općinskog vijeća na odluku o izboru i imenovanju ravnatelja Doma.

U trenutku glasanja bilo je prisutno svih 11 vijećnika te je Suglasnost na Odluku o imenovanju ravnatelja Doma za starije i nemoćne osobe Šandrovac jednoglasno donesena od strane Općinskog vijeća.

(KLASA:501-01/15-01/2 URBROJ: 2123-05-01-15-1 )

Točka 11.

Pod ovom točkom Općinsko vijeće Općine Šandrovac daje Suglasnost na Polugodišnji izvještaj o izvršenju Financijskog plana prihoda i rashoda Doma za starije i nemoćne osobe Šandrovac za razdoblje 1.01.-30.06.2015. godine.

Općinsko vijeće Općine Šandrovac daje suglasnost na Polugodišnji izvještaj o izvršenju Financijskog plana trgovačkog društva Šandroprom d.o.o. Šandrovac za razdoblje od 1.01.2015. do 30.06.2015. godine, kojeg je Skupština Šandroprom d.o.o. usvojila na svojoj 4. sjednici održanoj dana 10.09.2015. godine.

U trenutku glasanja bilo je prisutno svih 11 vijećnika. Suglasnost na Polugodišnji izvještaj o izvršenju Financijskog plana prihoda i rashoda Doma za starije i nemoćne osobe Šandrovac za razdoblje 1.01.-30.06.2015. godine usvojena je sa 10 glasova ZA i 1 glasom SUZDRŽAN.

( KLASA: 501-01/15-01/3 URBROJ:2123-05-01-15-1 )

Točka 12.

Pod ovom točkom općinsko vijeće donijelo je Suglasnost na Odluku o cijeni smještaja korisnika Doma za starije i nemoćne osobe “Šandrovac”.

Primjena Odluke o kriterijima i načinu ostvarenja prava na dotiranje troškova smještaja u Domu za starije i nemoćne osobe Šandrovac u 2015. godini (KLASA:501-01/14-01/6, URBROJ: 2123-05-01-14-1 od 19.12.2014. godine – dalje: Odluka) privremeno se suspendira za nove korisnike zbog neravnomjernog punjenja Proračuna Općine Šandrovac za 2015. godinu.

U trenutku glasanja bilo je prisutno svih 11 vijećnika. Suglasnost na Odluku o cijeni smještaja korisnika Doma za starije i nemoćne osobe “Šandrovac usvojena je od strane općinskog vijeća sa 6 glasova ZA i 5 glasova SUZDRŽAN.

(KLAS: 501-01/15-01/4. URBROJ:2123-05-01-15-1 )

Točka 13.

Općinsko vijeće općine Šandrovac daje suglasnost na Odluku o izmjenama i dopunama Odluke o koeficijentima i osnovici za obračun plaće zaposlenika Doma za starije i nemoćne osobe “Šandrovac” (KLASA: 003-06/15-01, URBROJ: 2103-68-01-15-31 od 26.08.2015. godine) koju je Upravno vijeće Doma za starije i nemoćne osobe Šandrovac, donijelo na svojoj 49. sjednici, održanoj dana 26.08.2015. godine.

U trenutku glasanja bilo je prisutno svih 11 vijećnika te je Odluka o izmjenama i dopunama Odluke o koeficijentima i osnovici za obračun plaće zaposlenika Doma za starije i nemoćne osobe “Šandrovac jednoglasno usvojena od strane Općinskog vijeća.

(KLASA:501-01/15-01/5 URBROJ: 2123-05-01-15-1 )

Točka 14.

Općinsko vijeće Općine Šandrovac donosi Odluku o suspenziji Odluke o kriterijima i načinu ostvarenja prava na dotiranje troškova smještaja u Domu za starije i nemoćne osobe Šandrovac.

U trenutku glasovanja bilo je prisutno svih 11 vijećnika, te je 6 vijećnika glasalo ZA, 2 glasa PROTIV i 3 glasa SUZDRŽAN.

(KLASA:501-01/15-01/6 URBROJ:2123-05-01-15-1 )

Točka 15.

Općinsko vijeće Općine Šandrovac daje Suglasnost na Polugodišnji izvještaj o izvršenju Financijskog plana prihoda i rashoda Šandroprom d.o.o. Šandrovac za razdoblje 1.01.-30.06.2015. godine. U trenutku glasanja bilo je prisutno svih 11 vijećnika te je 7 vijećnika glasalo ZA , a 4 vijećnika su bila SUZDRŽANA.

(KLASA: 024-04/15-01/5 URBROJ:2123-05-01-15-1 )

Točka 16.

Pod ovom točkom Općinsko vijeće raspravljalo je o Odluci o izmjenama i dopunama Odluke o komunalnom redu Općine Šandrovac.

U trenutku glasanja bilo je prisutno svih 11 vijećnika, te je Odluka o izmjenama i dopunama Odluke o komunalnom redu Općine Šandrovac usvojena sa 7 glasova ZA i 4 glasa SUZDRŽAN.

(KLASA:363-01/15-01/4 URBROJ: 2123-05-01-15-1 )

Zapisničar

Sandra Sedlanić Općinsko vijeće Općine Šandrovac

Predsjednik općinskog vijeća

Ivan Pleško